ทองคำปิดพุ่ง 13.40 ดอลล์
สัญญาทองคำตลาดนิวยอร์กปิดพุ่งขึ้นแข็งแกร่งสุดในรอบ 1 สัปดาห์&nbsp; หลังเงินดอลล์อ่อนหนุนนักลงทุนเข้าซื้อทอง
9 ก.พ. 2553

สัญญาทองคำตลาดนิวยอร์กปิดพุ่งขึ้นแข็งแกร่งสุดในรอบ 1 สัปดาห์  หลังเงินดอลล์อ่อนหนุนนักลงทุนเข้าซื้อทอง
สัญญาทองคำตลาด COMEX (Commodity Exchange) ส่งมอบเดือนเม.ย.ปิดที่ 1,066.20 ดอลลาร์/ออนซ์ พุ่งขึ้น 13.40 ดอลลาร์ หลังจากเคลื่อนตัวในช่วง 1,061.80-1,074.30 ดอลลาร์
ขณะที่สัญญาโลหะเงินส่งมอบเดือนมี.ค.ปิดที่ 15.085 ดอลลาร์/ออนซ์ เพิ่มขึ้น 25.50 เซนต์ และสัญญาทองแดงส่งมอบเดือนมี.ค.เพิ่มขึ้น 5.55 เซนต์ ปิดที่ 2.913 ดอลลาร์/ปอนด์
ส่วนสัญญาพลาตินัมส่งมอบเดือนเม.ย.ปิดที่ 1,481.00 ดอลลาร์/ออนซ์ พุ่งขึ้น 5.90 ดอลลาร์ และสัญญาพัลลาเดียมส่งมอบเดือนมี.ค.ปิดที่ 407.65 ดอลลาร์/ออนซ์ เพิ่มขึ้น 9.40 ดอลลาร์
นักวิเคราะห์จากบริษัท Quantitative Commodity Research กล่าวว่า สกุลเงินดอลลาร์สหรัฐที่อ่อนแอลงทำให้นักลงทุนแห่ซื้อสัญญาทองคำ ส่งผลให้ราคาสัญญาทะยานขึ้นแข็งแกร่งสุดในรอบ 1 สัปดาห์ โดยเมื่อวานนี้ ดัชนี U.S. Dollar Index ร่วงลง 0.4% นอกจากนี้ ตลาดทองคำยังได้รับแรงหนุนจากคำสั่งซื้อของนักลงทุนจีน ก่อนที่เทศกาลตรุษจีนจะเริ่มขึ้นในวันที่ 14 ก.พ.นี้
กองทุน SPDR Gold Trust ซึ่งเป็นกองทุน ETF ทองรายใหญ่ที่สุดในโลก ได้ถือครองทองคำเพิ่มขึ้น 1.83 ตัน เป็น 1,106.38 ตัน ณ วันที่ 5 ก.พ.ที่ผ่านมา